රංජිත් විජේකෝන්, හර්බට් විජේකෝන්, සරත් විමලසිංහ, රංජිත් අලහකෝන්, සුලින් දිගහවතුර, වෛද්‍ය තිලක් රණවීර තෝමසුවන් හා පී.එච්.හෙට්ටිආරච්චි, ජී.එච්.ජයතිස්ස, ඒ.ජේ.එම්.ෆාරුක්, ආර්.එස්.සෝමසේකරන් යන ප්‍රවීන හොකී ක්‍රීඩකයන් ආදි‍ තෝමසුවන්ගේ හොකී සංගමයේ උපහාර සම්මානයෙන් පිදුම් ලබයි.තරගාවලියේ සමාරම්භ උළෙල ප්‍රවාහන නියෝජ්‍ය ඇමැති රෝහණ දිසානායක මහතාගේ හා මාතලේ පුරපති හිල්මි මොහොමඩ් කරීම් මහත්වරුන්ගේ ප්‍රධානත්වයෙන් පැවැත්වේ.තරග 48කින් සමන්විත තරගාවලියට කොළඹින් රාජකීය, ආනන්ද, වෙස්ලි, ඩී.එස්.සේනානායක සහ ගල්කිස්ස සාන්ත තෝමස් විදුහල්, නුවරින් ධර්මරාජ, ත්‍රිත්ව, සාන්ත සිල්වෙස්ටර් හා කිංස්වුඩ් විදුහල්, මා‍තලෙන් සාන්ත තෝමස්, විජය, ක්‍රිස්තුදේව හා සහිරා විද්‍යාලත් එක්වන අතර ඊට අමතරව යාපනය විද්‍යාලය, ගාල්ල ඇලෝෂියස්, වෙන්නප්පුව ජෝශප් වාස්, මීගමුව මාරිස්ටෙලා, ගම්පහ බණ්ඩාරනායක හා බදුල්ල ධර්මදූත විද්‍යාල නියෝජනය කරමින් කණ්ඩායම් සහභාගී වෙති.